Kiwanis Club of Palm Beach Aruba (KCPB) ta sumamente contento di anuncia cu a firma un acuerdo di cooperacion importante cu fundacion Neptali Henriquez Park, cual lo garantisa e continuidad di e parke di recreacion pa mucha. E acuerdo aki ta importante pa e muchanan tin un lugar safe pa hunga y pa sigui promove bienestar di e comunidad.
'Neptali Henriquez Park tin un luga special den nos curason como un area recreativo unda famianan ta reuni y muchanan ta hunga'. Cu e acuerdo aki, Kiwanis Club of Palm Beach ta demostra e compromiso na garantisa cu e parke ta keda den bon estado y ta un lugar safe pa tur bishitante.
Kiwanis Club of palm Beach ta extende un danki na tur miembro di e club y na e directiva di Neptali Henriquez Park, dirigi pa Sr. Ben King, pa haci e cooperacion aki posibel. E compromiso cu Neptali Henriquez Park, ta un testimonio di nos vision di crea un area di hunga pa tur muchanan di nos "dushi" isla di Aruba.
Un danki ta bai na tur patrocinado, contribuyentenan, prensa y e pueblo en general pa haci nos eventonan di FUNdraising posibel y exitoso, pa asina nos por keda yuda nos comunidad y apoya nos muchanan.
Kiwanis International ta un organizacion caritativo mundial, dedica na haci nos mundo mihor door di impacta un comunidad pa medio di un mucha cada bez. Mas informacion por haya riba: www.facebook.com/kiwanispalm beacharuba